20. märtsil on Usuteaduse Instituuti (Tallinn, Pühavaimu 6) oodatud kõik, kes soovivad rohkem teada õppimisvõimalustest selles koolis. Uksed on huvilistele avatud kell 9-15.  Kuulata saab avatud loenguid kristliku kultuuriloo magistrikursuse sessioonõppe raames: dr Arne Hiob (UI) räägib fundamentaalteoloogiast, professor dr Randar Tasmuth (UI) teeb sissejuhatuse kreeka mõtlemisse ja Uude Testamenti, mag Katre Pärn (TÜ) annab ülevaate tänapäeva kultuuriteooriatest, dotsent Mart Siimeri (EMTA) teemaks on muusika ja kristlus.  Keskpäeval on ekskursioon instituudi vanas ja väärikas õppehoones ning alates kl 13st tutvustatakse eri üksusi: kirikumuusika osakonda, usuteaduskonda,  pastoraalseminari ja täiendusõppe osakonda, avatud on raamatukogu ning osta võib teoloogilist kirjandust. Avatud uste päeva raames saab kohtuda instituudi praeguste ja endiste üliõpilastega ning õppejõududega.  Vt ka www.eelk.ee/ui .